Min babe blev 30, og fødselsdagen blev fejret i lørdags. Her fik han et (skønt) helvede af stentøjsserien fra Le Creuset.Det hele var i flot rød, på nær 3 fade i str 1, 2 og 3, der desværre var sorte. Om søndagen skulle det store fad, str 1, tages i brug. 220 grader i ovnen fik den. Pludselig lød der et 'KRAK' fra ovnen, og vi frygtede at fadet var knækket. Det var det men ikke helt igennem og gået i flere dele. Selvfølgelig var det ubrugeligt og skulle returneres. God chance for at få dem byttet til rød, hvis det var muligt når nu det var en reklamation. Mandag ned i Inspiration i Stenløse, hvor jeg beklager min nød til ekspedienten. Inde i mit lille hoved havde jeg forestillet mig en hurtig bytter og et beklager fra deres side. Næ nej.  Først skulle der ringes til butikken hvor det var købt. Det tog en EVIGHED! Tålmodigt venter jeg, det er nok heller ikke morsomt for ekspedienten, men reglerne skal følges. Jeg forstod ikke HVORFOR hun skulle ringe mens jeg stod og trippede, det fik jeg heller ingen forklaring på. Hun kom endelig igennem og afsluttede forholdsvis hurtigt samtalen. Hun udspurgte mig om håndtering af fadet og jeg forklarede så hvad jeg har skrevet længere oppe. Hun mente ikke at det kunne klare så 'høje temperaturer' men jeg måtte fortælle hende at det kan tåle 260 gr, mikroovn og fryser! Well, da der så var gået lang tid med væven frem og tilbage sagde hun til mig at det var 'ok at få byttet fadet'..   Ja tak da!  Her spørger jeg så om jeg kan få dem alle i røde i stedet, jeg havde jo også medbragt de to små stadig med byttemærke. Ja naturligvis. Nå, hun er noget tid om at hente de røde fade, slå det hele ud og derefter ind igen. Da hun er færdig siger hun til mig: 'Så bliver det 125 kr'... What? Jeg spørger om de røde er dyrere end de sorte, men nej. Jamen så forstod jeg bare nada. Hvorfor jeg skulle betale? Fordi de er købt på tilbud i den anden inspiration, her har de ikke tilbud på dem mere. Jeg spørger om hun da så selv vil sætte 'mine' sorte fade på tilbud når jeg er gået eller om hun så vil sælge dem til fuld pris? Fuld pris, selvfølgelig var svaret. Jeg stod blankt af! Jeg mener bare at hun mister jo intet! Der er ligeså stort salg i den sorte serie som i den røde. Måske lidt mere i den røde, men de brænder dælme ikke inde med de sorte. Vi bytter jo lige over? Jeg måtte gå fra butikken, arrig, med min kærestes sorte fade der nu ikke matcher resten af alle hans fine gaver (åh nej sikke en krise (ironi off) men det ville da være fint om det var ens) uden en logisk forklaring på hvorfor jeg lige skulle smide 125 kr i kaffekrukken. Jeg begreb det ikke, bad om at få det skåret ud i pap men jeg fik intet forklaret! Nogle der kan forklare?